wickkiey/tamil-wikipedia-chunked huggingface dataset:
# தடகள விளையாட்டு

## நிகழ்வுகள்

### தடம் மற்றும் களம் ஓட்டம்

19 ஆம் நூற்றாண்டின் பிற்பகுதியில் தடம் மற்றும் களப் போட்டிகள் உருவானதுடன் கல்வி நிறுவனங்கள், இராணுவ அமைப்புகள் மற்றும் விளையாட்டுக் கழகங்களை பிரதிநிதித்துவம் செய்யும் வீரர்களுக்கு இடையே போட்டிகள் நடைபெறத்தொடங்கியது. பங்குபெறும் விளையாட்டு வீரர்கள் தங்கள் சிறப்புகளின் படி, ஒன்று அல்லது அதற்கு மேற்பட்ட நிகழ்வுகளில் போட்டியிடலாம்.ஆண்கள் மற்றும் பெண்கள் தனித்தனியாக போட்டியிடுகின்றனர். தடம் மற்றும் களப் போட்டிகள் உள்ளறங்கம் மற்றும் வெளிப்புறங்களில் ஆடும் போட்டிகளாகவும் உள்ளது.குளிர்காலத்தில் நிகழும் போட்டிகள் பெரும்பாலும் உள்ளறங்கத்தில் நிகழும், வெளிப்புற நிகழ்வுகள் பெரும்பாலும் கோடையில் நடைபெறுகின்றன. போட்டிகள் நடைபெறும் இடத்தை வைத்து - தடம் மற்றும் களம் ஓட்டம் என்று அழைக்கப்படுகிறது.  
பல்வேறு ஓட்டம் நிகழ்வுகளின் பாதைகள் மூன்று பரந்த தொலைவு வகைகளாகப் பிரிக்கப்படுகின்றன: *குறுகிய தூர ஓட்டம், நடுத்தர தொலைவு மற்றும் நீண்ட தூர ஓட்டம்* என்று பிரிக்கப்படுகிறது.  
- **தொடர் ஓட்டம்** பந்தயங்களில் ஒவ்வொரு அணியிலும் நான்கு வீரர்கள் இடம்பெற்றிருப்பர், ஒவ்வொரு வீரரும் தனது எல்லை தொட்டவுடன் அல்லது ஒரு குறிப்பிட்ட தூரத்திற்குப் பிறகு அவர்களின் அணிக்கான அடுத்த வீரருக்கு ஒரு கோலினை கொடுத்து பந்தய தூரத்தை கடந்து செல்ல வேண்டும்.
- **தடை ஓட்டம்** நிகழ்வுகளின் பந்தய தூரத்தின் இடை இடையெ உள்ள தடுப்புகளை தாண்டி வீரர்கள் பந்தய தூரத்தை அடைய வேண்டும்  
கள விளையாட்டு நிகழ்வுகள் இரண்டு பிரிவுகள் உள்ளன. அவை தாண்டுதல் மற்றும் எறிதல்.  
- **எறிதல் நிகழ்வுகள்** என்பது வீரர்கள் ஒரு கூறிப்பிட்ட தூரத்தை ஒரு பொருளை எறிதல் ஆகும். இந்த நிகழ்வுகள் வீரர்கள் பயன்படுத்தும் பொருளை வைத்து * குண்டு எறிதல்,பரிதி வட்டு எறிதல் அல்லது தட்டு எறிதல் மற்றும் ஈட்டி எறிதல்* என வகைபடுத்தப்படும்.
- **தாண்டுதல் நிகழ்வுகள்** என்பது வீரர்கள் ஒரு கூறிப்பிட்ட தூரத்தை தாண்டுதல் மூலம் அடைவது. இந்த நிகழ்வுகள் வீரர்கள் தாண்டும் தூரம் மற்றும் பயன்படுத்தும் பொருளை வைத்து வகைபடுத்தப்படும். அவைகள் பின்வ்ருவன நீளம் தாண்டுதல்,மூன்று முறை அல்லது மும்முறைத் தாண்டுதல் மற்றும் உயரம் தாண்டுதல், கோல் அல்லது தடித் தாண்டுதல் என்ப்படும்.
- **இணைந்த நிகழ்வுகள்**, டிராகத்லான் (பொதுவாக ஆண்கள் போட்டியிடுவது) மற்றும் ஹெக்டாத்லான் (பொதுவாக பெண்கள் போட்டியிடுவது) ஆகியவை உள்ளடங்கும். இதில் தடகள வீரர்கள் பல தடம் மற்றும் கள நிகழ்வுகளில் போட்டியிடும் போட்டிகள் ஒவ்வொரு செயல்திறன் ஒரு இறுதி இலக்கு அல்லது புள்ளியை நோக்கி செல்கிறது.
# தடகள விளையாட்டு

## நிகழ்வுகள்

### சாலை ஓட்டம்

சாலை ஓட்டம் போட்டிகள் முக்கியமாக நடைபாதை அல்லது தார் சாலைகள் நடத்தப்படும் நிகழ்வுகள் (முக்கியமாக நீண்ட தூரம்) இயங்குகின்றன.இது பெரும்பாலும் ஒரு முக்கிய மைதானத்தின் முடிவடையும். ஒரு பொதுவான பொழுதுபோக்கு விளையாட்டாக மட்டுமில்லாமல், விளையாட்டின் உயர் மட்ட - குறிப்பாக மராத்தான் பந்தயங்கள் - தடகளத்தின் மிகவும் பிரபலமான அம்சங்களில் ஒன்றாகும். சாலை பந்தய நிகழ்வுகள் ஏறக்குறைய எந்தவொரு தூரமும் இருக்கக்கூடும், ஆனால் மிகவும் பொதுவானது மற்றும் நன்கு அறியப்பட்ட மராத்தான், அரை மராத்தான், 10 கி.மீ. மற்றும் 5 கி.மீ. வருடாந்திர IAAF உலக அரை மராத்தான் சாம்பியன்ஷிப் கூட இருப்பினும், தடகள மற்றும் கோடைகால ஒலிம்பிக்கில் IAAF உலக சாம்பியன்ஷிப் இடம்பெறும் ஒரே சாலை போட்டி மாரத்தான். மராத்தான் IPC தடகள உலக சாம்பியன்ஷிப் மற்றும் கோடைகால பாரலிம்பிக்ஸ் ஆகியவற்றில் இடம்பெற்ற ஒரே சாலையில் இயங்கும் நிகழ்வாகும். உலக மராத்தான் மாஜர்ஸ் தொடரில் பெர்லின், பாஸ்டன், சிகாகோ, லண்டன் மற்றும் நியூயார்க் நகரங்களில் நடைபெறும் மராத்தான்கள் ஐந்து மதிப்புமிக்க மராத்தான் போட்டிகளும் ஆகும்.
# தடகள விளையாட்டு

## நிகழ்வுகள்

### குறுக்கு ஓட்டம்

புல்வெளி, வனப்பகுதி, மற்றும் பூமி தரைப்பகுதி போன்ற பரப்புகளில் திறந்த வெளிப்பகுதிகளில் போட்டிகள் நடத்தப்படுவதால், குறுக்கு தடகள விளையாட்டுகள் மிகவும் இயற்கையானது. இது ஒரு தனி மற்றும் குழு விளையாட்டு ஆகும், மேலும் புள்ளிகள் மதிப்பெண்கள் அடிப்படையில் அணிகளின் வெற்றி தீர்மானிக்கப்படுகிறது. பொதுவாக, இலையுதிர்கால மற்றும் குளிர்காலங்களில் பொதுவாக 4 கி.மீ. (2.5 மைல்) அல்லது அதற்கும் மேற்பட்ட போட்டிகள் நீண்ட தூரமும் உள்ளன. குறுக்கு ஓட்டத்தில் வெற்றிகரமான விளையாட்டு வீரர்கள் பெரும்பாலும் நீண்ட தூரம் மற்றும் சாலை நிகழ்வுகளில் போட்டியிடுகின்றனர்.
# தடகள விளையாட்டு

## நிகழ்வுகள்

### பந்தய நடை ஓட்டம்

, ஸ்டாக்ஹோம் இல் நிகழ்ந்த கோடை ஒலிம்பிக்கில் தடங்களைக் கண்காணிக்கும் நடுவர் மேற்பார்வை செய்கிறார்]]
பந்தைய நடை ஓட்டம் (நடைபயிற்சி) என்பது பொதுவாக திறந்த-வெளிச் சாலையில் நடைபெறுகிறது, இருப்பினும் தடங்களிலும் அவ்வப்போது நடைபெறுகிறது.  
நடை ஓட்டப்போட்டிகளில் மட்டும்தான் நீதிபதிகள் தடகள வீரர்களின் நுட்பத்தை கண்காணிக்கும் ஒரே தடகள பந்தயம்மாகும். தடகள வீரர்கள் அவர்கம்ளின் கால் முட்டு மடக்காமல் கால்களை மட்டுமே பயன்படுத்தி பந்தயங்களில் ஈடுபடுகிறார்கள்.  
பந்தயவீரர்கள் எப்போதுமே தரையுடன் தொடர்பில் இருக்க வேண்டும் மற்றும் அவர்களின் முன்னேற்றக் கால் முழங்காலில் வளைக்கப்படக்கூடாது - இந்த விதிகள் பின்பற்றுவதில் தோல்வியுற்ற வீரர்கள் தகுதியிழப்பு செய்யப்படுவார்கள்.
# தடகள விளையாட்டு

## மாற்றுத்திறனாளிகள் தடகள விளையாட்டுக்கள்

1952 முதல், மாற்றுத்திறனாளிகள்க்கான விளையாட்டுப் போட்டிகள், தனியாக நிக்ழ்ந்து வருகின்றன. International Paralympic Committee யினால் இத்தகைய போட்டிகள் ஒருங்கிணைக்கப்படுவதுடன், 1960 இலிருந்து, இணை ஒலிம்பிக் விளையாட்டுக்கள் அவர்களால் நடத்தப்பட்டு வருகிறது.  
ஒரே வகையான குறைபாடுள்ளவர்கள் இணைக்கப்பட்டு, அவர்களுக்கான தனித்தனி போட்டிகள் நடைபெறும்.  
சக்கர நாற்காலி ஓட்டமும் இதில் ஒன்றாகும்.
# விரைவோட்டம்

விரைவோட்டப்போட்டி]]
விரைவோட்டப் போட்டியில் புறப்பட அணியமாய் இருக்கும் ஓட்டவீரர்கள்]]
**விரைவோட்டம்** (*sprint*) அல்லது சுருக்கோட்டம் (குறுவிரையோட்டம்) என்பது அனைத்துலகிலும் நடைபெறும் ஓர் ஓட்டப்பந்தயம். இவ்வோட்டப்போட்டி ஒலிம்பிக்கில் மிகப்பலராலும் விரும்பிப் பார்க்கப்படும் ஒரு விளையாட்டு. இவ்வகை ஓட்டப்போட்டியில் ஏறத்தாழ 8-10 பேர் ஒரே நேரத்தில் புறப்பட்டு ஒரு குறிப்பிட்ட நீளம் கொண்ட தடகளத்தை கடக்க மிகவிரைந்து ஓடுவார்கள். யாரொருவர் முதலில் எல்லோரையும் முந்திக்கொண்டு தடகள எல்லையைக் கடக்கின்றார்கள் என்பதே போட்டி. இது தட கள விளையாட்டுக்களில் ஒன்று. பொதுவாக தடகளத்தின் நீளம் 60, 100, 200, 400 மீட்டர்களாக இருக்கும். மாரத்தான் போட்டிகள் போல் அல்லாமல் முழுத் தொலைவும் உயர்வேகத்தில் வீரர்கள் ஓட முற்படுவார்கள். பொதுவாக 60 மீ விரைவோட்டம் திறந்த வெளியில் நடைபெறுவதில்லை. அது உட்கூடத்திலேயே நடப்பது.
# விரைவோட்டம்

## பொதுவான தொலைவுகள்

- 60 மீ ஓட்டம்
- 100 மீ ஓட்டம்
- 200 மீ ஓட்டம்
- 400 மீ ஓட்டம்
# ஏர் கனடா சென்டர்

**ஏர் கனடா சென்டர்** (Air Canada Centre) (ஈழத்துவழக்கு: எயர் கனடா சென்ரர்) கனடாவின் டொராண்டோ நகரத்தில் அமைந்த விளையாட்டு அரங்கம் ஆகும். இந்த கட்டிடத்தில் என்.பி.ஏ.-இன் டொராண்டோ ராப்டர்ஸ், என்.எச்.எல்.-இன் டொராண்டோ மேபிள் லீஃப்ஸ், என்.எல்.எல்.-இன் டொராண்டோ ராக் ஆகிய விளையாட்டு அணிகள் விளையாடுகின்றன. இந்த அரங்கம் டொராண்டோவில் நடு பகுதியில் அமைந்துள்ளது.
# மென்பந்தாட்டம்

**மென்பந்தாட்டம்** அடிபந்தாட்டைத்தை பெரிதும் ஒத்த ஐக்கிய அமெரிக்காவில் தோன்றிய ஒரு குழு விளையாட்டு ஆகும். அடிபந்தாட்டத்தில் பயன்படுத்தப்படும் பந்து சிறிதாகவும் (23&nbsp;cm சுற்றளவு) கடினமானதாகவும் இருக்கும். மென்பந்தாட்டத்தில் பயன்படும் பந்து அதைவிட பெரிதாகவும் (30&nbsp;cm சுற்றளவு) சற்று மெதுவானதாகவும் இருக்கும். அடிபந்தாட்டத்தில் எறிபவர் இடுப்புக்கு மேலே தனது கைகளை உயர்த்தி எறிவர். மென்பந்தாட்டதில் எறிபவர் இடுப்புக்குகீழே தனது கைகளை கொண்டுவந்து எறிவர். இவையே அடிப்படை வேறுபாடு.  
இலங்கை வழக்கில் மென்பந்து என்பதை டென்னிஸ் பந்தைத் குறிப்பிடுவும் பயன்படுத்தப்படுவதுண்டு.
# வார்ப்புரு:Infobox cricket tournament main

<includeonly>}
| caption = }  
| label1 = நாடு(கள்)
| data1 = }  
| label2 = நிர்வாகி(கள்)
| data2 = }  
| label3 = தலைமையகம்
| data3 = }  
| label4 = வடிவம்
| data4 = }  
| label5 = முதல் பதிப்பு
| data5 = }  
| label6 = கடைசிப் பதிப்பு
| data6 = }  
| label7 = அடுத்த பதிப்பு
| data7 = }  
| label8 = போட்டித் தொடர் வடிவம்
| data8 = }  
| label9 = மொத்த அணிகள்
| data9 = }  
| label10 = தற்போதைய வாகையாளர்
| data10 = }  
| label11 = தற்போது கோப்பையை வைத்திருப்பவர்
| data11 = }  
| label12 = அதிகமுறை வெற்றிகள்
| data12 = }  
| label13 = தகுதி
| data13 = }  
| label14 = Relegation to
| data14 = }  
| label15 = அதிகபட்ச ஓட்டங்கள்
| data15 = }  
| label16 = அதிகபட்ச வீழ்த்தல்கள்
| data16 = }  
| label17 = தொலைக்காட்சி
| data17 = }  
| label19 = வலைத்தளம்
| data19 = }  
| data18 =
}}</includeonly><noinclude>
</noinclude>
# ஆசியக் கிண்ணம்

**ஆசியக் கிண்ணம்** (*Asia Cup*), என்பது ஒரு பன்னாட்டு துடுப்பாட்டச் சுற்றுப் போட்டியாகும். ஆசிய நாடுகளிடையே நல்லெண்ணத்தை வளர்த்தெடுப்பதற்காக 1983 ஆம் ஆண்டில் ஆசியத் துடுப்பாட்டக் குழு ஆரம்பிக்கப்பட்டது. ஆரம்பத்தில் இரண்டாண்டுகளுக்கு ஒரு முறை இச்சுற்றுப் போட்டியை நடத்தத் தீர்மானிக்கப்பட்டது. முதலாவது ஆசியக் கிண்ணம் 1984 இல் அமீரகத்தில் சார்ஜாவில் இடம்பெற்றது. ஆசியக் கிண்ணப் போட்டிகள் அனைத்தும் ஒருநாள் பன்னாட்டுத் துடுப்பாட்ட அந்தஸ்து பன்னாட்டு துடுப்பாட்டக் குழுவினரால் வழங்கப்பட்டது. இந்திய, மற்றும் இலங்கை அணிகள் இதுவரையில் (2008) நான்கு தடவைகள் ஆசியக் கிண்ணத்தைப் பெற்றன. இந்திய அணி இரண்டு தடவைகள் இச்சுற்றுப் போட்டிகளில் பங்கு பற்றவில்லை. 1986 இல் இலங்கை இனப்பிரச்சினையைக் காரணம் காட்டியும், 1993, மற்றும் 2000 ஆம் ஆண்டுகளில் பாகிஸ்தான் அரசுடன் அரசியல் பிரச்சினையைக் காரணம் காட்டியும் இந்திய அணி பங்கு பற்றவில்லை. இலங்கை அணி அனைத்துப் போட்டிகளிலும் பங்கு பற்றியது.  
2008 ஆம் ஆண்டில் இருந்து இரண்டாண்டுகளுக்கு ஒரு முறை ஆசியக் கிண்ணப் போட்டிகள் இடம்பெறும் என ஆசியத் துடுப்ப்பாட்டக் குழு அறிவித்தது
# ஆசியக் கிண்ணம்

## முதலாவது போட்டி, 1984

முதலாவது ஆசியக்கிண்ணத்துக்கான போட்டிகள் சார்ஜாவில் இடம்பெற்றன. பாகிஸ்தான், இந்தியா, மற்றும் இலங்கை அணிகள் பங்கு பற்றின. ஒவ்வொரு அணியும் ஒரு முறை எதிர் அணியுடன் மோதியது. முதலாவது ஆட்டம் பாகிஸ்தான் துடுப்பாட்ட அணிக்கும் இலங்கைத் துடுப்பாட்ட அணிக்கும் இடையில் இடம்பெற்றது. இந்திய அணி ஆசியக் கிண்ணத்தை வென்றது.
# ஆசியக் கிண்ணம்

## இரண்டாவது போட்டி, 1986

இரண்டாவது ஆசியக்கிண்ணப் போட்டிகள் இலங்கையில் இடம்பெற்றன. வங்காளதேசத் துடுப்பாட்ட அணி முதற் தடவையாக பங்குபற்றியது. இந்திய அணி பங்குபற்றவில்லை. இறுதிப் போட்டியில் இலங்கை அணி,,பாகிஸ்தான் அணியை வென்று ஆசியக் கிண்ணத்தைப் பெற்றுக் கொண்டது.
# ஆசியக் கிண்ணம்

## மூன்றாவது போட்டி, 1988

மூன்றாவது ஆசியக் கிண்ணப் போட்டிகள் வங்காள தேசத்தில் இடம்பெற்றன. நான்கு அணிகள் பங்கு பற்றிய இப்போட்டிகளில் இறுதிச் சுற்றில் இந்திய அணி இலங்கை அணியை 6 விக்கெட்டுகளால் வென்று ஆசியக்கிண்ணத்தைத் தனதாக்கியது.
# ஆசியக் கிண்ணம்

## நான்காவது போட்டி, 1990/91

நான்காவது ஆசியக் கிண்ணப் போட்டிகள் இந்தியாவில் இடம்பெற்றன. பாகிஸ்தான் அணி பகிஷ்கரித்தது. இறுதிப் போட்டியில் இந்திய அணி, இலங்கையை வென்று ஆசியக்கிண்ணத்தைத் தக்க வைத்துக் கொண்டது.
# ஆசியக் கிண்ணம்

## ஐந்தாவது போட்டி, 1995

ஐந்தாவது ஆசியப் போட்டிகள் சார்ஜாவில் இடம்பெற்றன. இறுதிப் போட்டியில் இந்திய அணி,இலங்கையை வென்று நான்காவது தடவையாக ஆசியக் கிண்ணத்தைப் பெற்றது.
# ஆசியக் கிண்ணம்

## ஆறாவது போட்டி, 1997

ஆறாவது ஆசியக் கிண்ணப் போட்டிகள் இலங்கையில் இடம்பெற்றன. இறுதிப் போட்டியில் இலங்கை அணி இந்தியாவை வென்றது.
# ஆசியக் கிண்ணம்

## ஏழாவது போட்டி, 2000

ஏழாவது ஆசியக் கிண்ணப் போட்டிகள் இரண்டாவது தடவையாக வங்காள தேசத்தில் நிகழ்ந்தன. இறுதிப் போட்டியில் பாகிஸ்தான் அணி இலங்கை அணியை வென்ற்று முதற் தட்டவையாக ஆசியக் கிண்ணத்தைப் பெற்றது.
# ஆசியக் கிண்ணம்

## எட்டாவது போட்டி, 2004

எட்டாவது ஆசியக் கிண்ணப் போட்டிகள் இலங்கையில் இடம்பெற்றன. இம்முறை ஐக்கிய அரபு அமீரகத் துடுப்பாட்ட அணி, ஹொங்கொங் துடுப்பாட்ட அணி ஆகியன முதன் முறையாக பங்கு பற்றின. இறுதிப் போட்டியில் இலங்கை அணி, இந்திய அணியை 25 ஓட்டங்களால் வென்று ஆசியக் கிண்ணத்தைப் பெற்றது.
# ஆசியக் கிண்ணம்

## ஒன்பதாவது போட்டி, 2008

ஒன்பதாவது போட்டிகள் பாகிஸ்தானில் இடம்பெற்றன. போட்டிகள் ஜூன் 24, 2008 இல் ஆரம்பித்து ஜூலை 6 இல் முடிவடைந்தன. இறுதிப் போட்டியில் இலங்கை அணி இந்தியாவை வென்று நான்காவது தடவையாக ஆசியக் கிண்ணத்தைப் பெற்றது.
# ஆசியக் கிண்ணம்

## பத்தாவது போட்டி, 2010

பத்தாவது போட்டிகள் இலங்கையில் இடம்பெற்றன. போட்டிகள் சூன் 15, 2010 இல் ஆரம்பித்து சூன் 24 இல் முடிவடைந்தன. இறுதிப் போட்டியில் இந்திய அணி இலங்கையை வென்று ஐந்தாவது தடவையாக ஆசியக் கிண்ணத்தைப் பெற்றது.
# ஆசியக் கிண்ணம்

## வெற்றியாளர்கள்

| 1984 | ஐக்கிய அரபு அமீரகம் |  |
| --- | --- | --- |
| 1986 | இலங்கை |  |
| 1988 | வங்காள தேசம் |  |
| 1990-91 | இந்தியா |  |
| 1993 | பாகிஸ்தான் | *ரத்து* |
| 1995 | ஐக்கிய அரபு அமீரகம் |  |
| 1997 | இலங்கை |  |
| 2000 | வங்காள தேசம் |  |
| 2004 | இலங்கை |  |
| 2008 | பாகிஸ்தான் | } |
# வார்ப்புரு:Infobox cricket tournament

<includeonly>}
| caption = }
| labelstyle =
| datastyle =
| label1 = நாட்கள்
| data1 =
| label2 = நிர்வாகி(கள்)
| data2 = }
| label3 = துடுப்பாட்ட வடிவம்
| data3 = }
| label4 = போட்டித் தொடர் வடிவம்
| data4 = }
| label5 = நடத்துனர்(கள்)
| data5 = }
| label6 = வாகையாளர்
| data6 = }
| label7 = இரண்டாமவர்
| data7 = }
| label9 = மொத்த பங்கேற்பாளர்கள்
| data9 = }
| label10 = மொத்த போட்டிகள்
| data10 = }
| label11 = வருகைப்பதிவு
| data11 =
| label12 = தொடர் நாயகன்
| data12 = }
| label13 = அதிக ஓட்டங்கள்
| data13 = }
| label14 = அதிக வீழ்த்தல்கள்
| data14 = }
| label15 = அலுவல்முறை வலைத்தளம்
| data15 = }  
| belowclass = noprint
| below =
| decat =
}}</includeonly><noinclude>  
</noinclude><noinclude></noinclude>
# ஆசியக் கிண்ணம் 1984

**1984 ஆசியக் கிண்ணம்** (*1984 Asia Cup*) ஐக்கிய அரபு அமீரகத்தில் சார்ஜா நகரில் 1984 ஆம் ஆண்டு ஏப்ரல் 6 முதல் ஏப்ரல் 13 வரை இடம்பெற்றது. இதுவே முதலாவது ஆசியக் கிண்ணத்தின் முதலாவது போட்டித் தொடராகும். இத்தொடர் **ரொத்மன்ஸ் ஆசியக் கிண்ணம்** எனவும் அழைக்கப்படுகிறது. இந்தியா, பாகிஸ்தான், மற்றும் இலங்கை ஆகிய அணிகள் இப்போட்டியில் பங்கு பற்றின.  
இப்போட்டித் தொடர் ரொபின் வட்டச் சுற்று முறைப்படி இடம்பெற்றது. ஒவ்வொரு அணியும் மற்றைய அணிகளுடன் ஒரு முறை மட்டும் ஆடும். இந்தியா இரண்டு போட்டிகளிலும் வெற்றி பெற்று, முதலாவது ஆசியக் கிண்ணத்தைப் பெற்றுக் கொண்டது. இலங்கை இரண்டாவது இடத்தில் வந்தது. பாகிஸ்தான் இரண்டு போட்டிகளிலும் தோற்றது.
# ஆசியக் கிண்ணம் 1984

## முடிவுகள்

| 2 | 2 | 0 | 4 |  |
| --- | --- | --- | --- | --- |
| 2 | 1 | 1 | 2 |  |
| 2 | 0 | 2 | 0 | } |
# தண்ட நாயகன் சிங்கணன்

தண்டநாயக்கன் சிங்கணண் இவன் போசள நாட்டைச் சேர்ந்தவன்.போசளப்படையின் தளபதியும் இவன் தான்.மதுரையில் சுந்தரபாண்டியன் ஆட்சி செய்த பொழுது சேர அரசன் பாண்டியன் மகளை களவாடினான் இக்களவு கொட்டுந்தளம் என்னும் கோட்டையில் நடந்தது.அவ் இளவரசியை களவாடிக்கொடுத்தது சிங்கணன் தான்.பின் பாண்டிய இளவரசன் வீரபாண்டியன் இவனை கைது செய்து இவனை உயிரோடு விட்டான்.பின் பாண்டியர் படை கோட்டாற்றுக்கரை கோட்டையை கைப்பற்றிய போது மீள கோட்டையை கைப்பற்ற சேரமன்னன் இவன் தலமையில் பதினையாயிரம் படையை அனுப்பினான்.ஆனால் மூவாயிரம் பேரைக்கொண்ட வீரபாண்டியன் தலமையிலான படை இவர்களை தோற்கடித்தது.இறுதியில் வீரபாண்டியனையும் பாண்டியப்படையையும் ஆயுதம் இல்லாம் இருக்கும் போது கொல்ல சூழ்ச்சி செய்து வீரபாண்டியனால் கைது செய்யப்பட்டு மீண்டும் உயிர்பிச்சை அளிக்கப்பட்டான்.இதனால் மனம் உடைந்து தன் சொந்த நாடான போசளத்துக்கே திரும்பினான். பின் கண்ணூரில் நடந்த போரிலே சுந்தர பாண்டியனால் கொல்லப்பட்டான்.
# ஆசியக் கிண்ணம் 1986

**1986 ஆசியக் கிண்ணம்** (*1986 Asia Cup*) இரண்டாவது ஆசியக் கிண்ண துடுப்பாட்டப் போட்டித் தொடராகும். இத்தொடர் **ஜோன் பிளேயர் கோல்ட் லீஃப் கேடயம்** எனவும் அழைக்கப்படுகிறது. இலங்கையில் 1986 ஆம் ஆண்டில் மார்ச் 30 முதல் ஏப்ரல் 6 வரை இடம்பெற்ற இத்தொடரில் வங்காள தேசம், பாகிஸ்தான், மற்றும் இலங்கை ஆகிய அணிகள் பங்கு பற்றின. இலங்கை இனப்பிரச்சினையைக் காரணம் காட்டி இந்திய அணி இத்தொடரில் பங்குபற்றவில்லை.  
இத்தொடரின் போட்டிகள் ரொபின் வட்டச் சுற்று முறையில் இடம்பெற்றன. ஒவ்வொரு அணியும் ஒரு முறை மற்றைய இரு அணிகளுடனும் மோதின. அதிக புள்ளிகளைப் பெற்ற பாகிஸ்தான் அணி இரண்டாம் இடத்தில் வந்த இலங்கை அணியுடன் இறுதிப் போட்டியில் மோதியது. இலங்கை அணி வெற்றி பெற்று ஆசியக் கிண்ணத்தை முதற் தடவையாகப் பெற்றுக் கொண்டது.
# ஆசியக் கிண்ணம் 1986

## ஆரம்பப் போட்டிகள்

---  
---
# ஆசியக் கிண்ணம் 2008

**2008 ஆசியக் கிண்ணம்** (*2008 Asia Cup*) துடுப்பாட்டப் போட்டிகள் 2008 ஆம் ஆண்டு ஜூன் 24 முதல் ஜூலை 6 வரை பாகிஸ்தானில் இடம்பெற்றன. வங்காள தேசம், இந்தியா, ஹொங்கொங், பாகிஸ்தான், இலங்கை, அமீரகம் ஆகிய ஆறு அணிகள் இத்தொடரில் பங்கு பற்றின. பாகிஸ்தானில் இடம்பெற்ற முதலாவது ஆசியக் கிண்ணப் போட்டிகள் இதுவாகும். இத்தொடரின் இறுதிப் போட்டியில் இலங்கை அணி 100 ஓட்டங்களால் இந்திய அணியைத் தோற்கடித்து ஆசியக் கிண்ணத்தைத் தக்க வைத்துக் கொண்டது.
# ஆசியக் கிண்ணம் 2008

## முதற் கட்டம்

### பிரிவு A

| அணி | ஆ | வெ | தோ | T | NR | NRR | புள்ளிகள் |  |
| --- | --- | --- | --- | --- | --- | --- | --- | --- |
| align= | 2 | 2 | 0 | 0 | 0 | +2.730 | 4 |  |
| align= | 2 | 1 | 1 | 0 | 0 | -0.350 | 2 |  |
| align= | 2 | 0 | 2 | 0 | 0 | -2.380 | 0 | } |
# ஆசியக் கிண்ணம் 2008

## முதற் கட்டம்

### பிரிவு B

| அணி | போ | வெ | தோ | T | NR | NRR | புள்ளிகள் |  |
| --- | --- | --- | --- | --- | --- | --- | --- | --- |
| align= | 2 | 2 | 0 | 0 | 0 | +3.190 | 4 |  |
| align= | 2 | 1 | 1 | 0 | 0 | +1.170 | 2 |  |
| align= | 2 | 0 | 2 | 0 | 0 | -4.110 | 0 | } |
# ஆசியக் கிண்ணம் 2008

## சுப்பர் 4

| அணி | போ | வெ | தோ | T | NR | NRR | BP | புள்ளிகள் |  |
| --- | --- | --- | --- | --- | --- | --- | --- | --- | --- |
| align= | 3 | 2 | 1 | 0 | 0 | +1.363 | 2 | 6 |  |
| align= | 3 | 2 | 1 | 0 | 0 | +0.250 | 2 | 6 |  |
| align= | 3 | 2 | 1 | 0 | 0 | +0.924 | 0 | 4 |  |
| align= | 3 | 0 | 3 | 0 | 0 | -2.665 | 0 | 0 | } |
# ஆங்காங் துடுப்பாட்ட அணி

**ஆங்காங் துடுப்பாட்ட அணி** (*Hong Kong cricket team*) பன்னாட்டுத் துடுப்பாட்டத்தை சீனாவின் ஹொங்கொங் பகுதிக்காகப் பிரதிநிதித்துவப் படுத்தும் துடுப்பாட்ட அணியாகும். ஹொங்கொங் துடுப்பாட்ட அணி 1866 இல் முதலாவது போட்டியில் பங்கு பற்றியது.. பன்னாட்டுத் துடுப்பாட்ட அவையில் 1969 முதல் உறுப்பினராக உள்ளது.  
2004 ஆசியக் கிண்ணப் போட்டிகளில் முதன் முறையாக ஒருநாள் பன்னாட்டுத் துடுப்பாட்டத்தில் ஆங்காங் அணி பங்குபற்றியது. ஐசிசி தரவுகளின் படி இவ்வணியின் தற்போதைய உலக நிலை 20வது ஆகும். தேர்வுத் துடுப்பாட்டங்களில் விளையாடாத நாடுகளில் ஆசிய நாடுகளில் இது மூன்றாவது நிலையில் தற்போது உள்ளது.
# 1497

**1497** (**MCDXCVII**) பழைய ஜூலியன் நாட்காட்டியில் ஒரு ஞாயிற்றுக்கிழமையில் ஆரம்பமான ஒரு சாதாரண ஆண்டு ஆகும்.
# 1497

## நிகழ்வுகள்

- மே 10 - புதிய உலகத்துக்கான தனது கடற் பயணத்தை அமெரிகோ வெஸ்பூச்சி ஸ்பெயினில் இருந்து ஆரம்பித்தார்.
- மே 20 (அல்லது மே 2) - மேற்குலகிற்கான புதிய பாதையைக் கண்டறியும் பொருட்டு ஜோன் காபொட் பிறிஸ்டலில் இருந்து புறப்பட்டார்.
- ஜூன் 24 - ஜோன் காபொட் வட அமெரிக்காவை (இன்றைய நியூபவுண்லாந்தை அடைந்தார்.
- ஜூலை 8 - வாஸ்கோ ட காமாவின் இந்தியாவுக்கான முதல் நேரடிப் பயணம் தொடக்கம்.
- டிசம்பர் 5 - போர்த்துக்கல்லின் மன்னன் முதலாம் மனுவேல் யூதர்கள் அனைவரும் கிறிஸ்தவத்துக்கு மதம் மாறுமாறும் அல்லது நாட்டை விட்டு வெளியேறுமாறும் பணித்தான்.
# 1497

## நாள் அறியப்படாதவை

- துளுவ நரச நாயக்கன் காலத்தில் சோழ, சேர நாடுகள், மதுரை, ஸ்ரீரங்கப்பட்டினம் ஆகியவை விஜயநகரத்தின் கட்டுப்பாட்டுக்குள் வந்தது.
# ஐக்கிய அரபு அமீரகத் துடுப்பாட்ட அணி

**ஐக்கிய அரபு எமிரேட்ஸ் தேசிய துடுப்பாட்ட அணி** (The United Arab Emirates national cricket team ) என்பது சர்வதேச துடுப்பாட்டடில் ஐக்கிய அரபு எமிரேட்ஸை பிரதிநிதித்துவப்படுத்தும் அணி. அவை எமிரேட்ஸ் துடுப்பாட்ட வாரியத்தால் (ஈசிபி) நிர்வகிக்கப்படுகின்றன, இது 1989 ஆம் ஆண்டில் பன்னாட்டுத் துடுப்பாட்ட அவையின் (ஐசிசி) துணை உறுப்பினராகவும். 2005 முதல், ஐ.சி.சியின் தலைமையகம் துபாயில் அமைந்துள்ளது.  
வளர்ந்து வரும் ஒருநாள் சர்வதேச (ஒருநாள்) அணிகளில் ஒன்றான ஐக்கிய அரபு எமிரேட்ஸ் 2000 மற்றும் 2006 க்கு இடையில் தொடர்ச்சியாக நான்கு போட்டித் தொடர்களில் ஏ.சி.சி கோப்பையினை வென்றது, மேலும் 1996, 1998 இல் போட்டிகளில் விளையாடிய காலங்களில் இரண்டாம் இடத்தைப் பிடித்தது அவர்கள் 1994 இல் ஐ.சி.சி கோபையினை வென்றனர், மேலும் அந்த ஆண்டில் முதல் ஒருநாள் போட்டிகளில் விளையாடினர், பின்னர் 1996 துடுப்பாட்ட உலகக் கிண்ணக் கோப்பையில் விளையாடினர் .  
ஐக்கிய அரபு எமிரேட்ஸ் 2014 ஐசிசி உலக இருபது குரூப் ஸ்டேஜ் வரை சென்றது . இந்த அணி 2019 ஐசிசி டி 20 உலகக் கோப்பை தகுதிப் போட்டிக்கு விளையாட்டு நடத்தும் நாடு என்பதாக தகுதி பெற்றுள்ளது .
# ஐக்கிய அரபு அமீரகத் துடுப்பாட்ட அணி

## வரலாறு

### 1994 ஐ.சி.சி வாகையாளர் கோபை

கென்யாவில் நடைபெறும் போட்டிகளுக்கான நேரத்தில் ஒரு வெற்றிகரமான தேசிய அணியை உருவாக்கும் நம்பிக்கையில், ஈ.சி.பி., இந்தியா, பாகிஸ்தான் மற்றும் இலங்கையில் முதல் தர அனுபவமுள்ள பல வீரர்களை நாட்டில் வேலைவாய்ப்பு பெற அழைத்தனர், இதன்மூலம் அவர்களை ஐக்கிய அரபு அணி சார்பாக போட்டிகளில் கலந்துகொள்ல வைக்க நினைத்தனர். இந்த தோல்வியினைப் பொறுத்துக்கொள்ள இயலாத கென்யா வீரர்களும் துடுப்பாட்ட வாரியமும் இவர்களை இறக்குமதி செய்யப்பட்ட கூலிப்படையினரின் குழு என்று வர்ணித்தனர். அதே ஆண்டு கென்யா மற்றும் நெதர்லாந்துக்கு எதிரான முத்தரப்பு தொடரில் இந்த அணி கடைசி இடத்தைப் பிடித்தனர், மேலும் 1995 இல் இந்தியா, பாகிஸ்தான் மற்றும் இலங்கையின் ஏ தரப்பினருக்கு எதிரான போட்டிகளில் கடைசி இடத்தைப் பிடித்தனர். அவர்கள் 1996 உலகக் கோப்பைத் தொடரில் விளையாடினார்கள் அங்கு அவர்கள் நெதர்லாந்துக்கு எதிரான ஒரு போட்டியைத் தவிர அனைத்து போட்டிகளிலும் தோல்வியடைந்தனர்.
# ஐக்கிய அரபு அமீரகத் துடுப்பாட்ட அணி

## ஆட்ட வரலாறு

### உலகக்கிண்ணம்

- 1992 - பங்கு பற்றவில்லை
- 1996 - முதல் சுற்று
- 1999 முதல் 2007 - தகுதி பெறவில்லை
# ஐக்கிய அரபு அமீரகத் துடுப்பாட்ட அணி

## ஆட்ட வரலாறு

### ஐசிசியின் கண்டங்களுகிடையிலான கிண்ணம்

- 2004 - அரை இறுதிகள்
- 2005 - அரை இறுதிகள்
# ஐக்கிய அரபு அமீரகத் துடுப்பாட்ட அணி

## ஆட்ட வரலாறு

### ஐசிசி கேடயம்

- 1990 - பங்கு பற்றவில்லை
- 1994 - வெற்றி
- 1997 - 10வது இடம்
- 2001 - 5வது இடம்
- 2005 - 6வது இடம்
# ஐக்கிய அரபு அமீரகத் துடுப்பாட்ட அணி

## ஆட்ட வரலாறு

### ஐசிசி கேடயம்

#### ஆசியக் கிண்ணம்

- 1990/91 - பங்கு பற்றவில்லை
- 1995 - பங்கு பற்றவில்லை
- 1997 - தகுதி பெறவில்லை
- 2000 - தகுதி பெறவில்லை
- 2004 - முதற் சுற்று
- 2008 - முதற் சுற்று
# ஐக்கிய அரபு அமீரகத் துடுப்பாட்ட அணி

## ஆட்ட வரலாறு

### ஐசிசி கேடயம்

#### ஏசிசி வெற்றிக் கேடயம்

- 1996 - இரண்டாம் இடம்
- 1998 - அரை இறுதிகள்
- 2000-2006 - வெற்றி
# ஆசியக் கிண்ணம் 1988

**1988 ஆசியக் கிண்ணம்** (*1988 Asia Cup*, அல்லது **வில்ஸ் ஆசியக் கிண்ணம்**), மூன்றாவது ஆசியக் கிண்ணத் துடுப்பாட்டப் போட்டிகளாகும். இச்சுற்றுப் போட்டி வங்காள தேசத்தில் 1988 ஆம் ஆண்டு அக்டோபர் 26 முதல் நவம்பர் 4 வரை இடம்பெற்றது. வங்காள தேசம், இந்தியா, பாகிஸ்தான், இலங்கை ஆகிய நான்கு அணிகள் இத்தொடரில் பங்கு பற்றின.  
இச்சுற்றுப் போட்டியின் முதற் சுற்றில் ஒவ்வொரு அணியும் மற்றைய அணிகளுடன் தனித்தனியே ஒரு முறை மோதின. இவற்றிம் முதல் இரண்டு அணிகள் இறுதிச் சுற்றில் விளையாடின. இறுதிச் சுற்றில் இந்திய அணி இலங்கை அணியை 6 விக்கெட்டுகள் வித்தியாசத்தில் வெற்றி பெற்று இரண்டாவது தடவையாக ஆசியக் கிண்ணத்தைப் பெற்றுக் கொண்டது.
# பரவளைவுத் தெறிப்பி

**பரவளைவுத் தெறிப்பி** என்பது, பரவளைவு வடிவில் அமைந்த ஒரு தெறி கருவி ஆகும். இது ஒளி, ஒலி, வானொலி அலைகள் போன்ற ஆற்றல் அலைகளைத் தெறிப்பதற்கோ அல்லது பரவுவதற்கோ பயன்படுகிறது.
# பரவளைவுத் தெறிப்பி

## கோட்பாடு

பரவளைவுத் தெறிப்பியின் செயற்பாட்டுக்கு அதன் வடிவவியல் இயல்பே காரணமாகும். இவ்வடிவத்தின் அச்சுக்கு இணையாகச் சென்று தெறிப்பியில் படும் கதிர் எதுவும் தெறித்து ஒரு குறிப்பிட்ட புள்ளியூடாகச் செல்லும். இது குவியப் புள்ளி அல்லது குவியம் எனப்படும். ஒன்றுக்கொன்று இணையாக வந்து தெறிப்பியில் படும் ஆற்றல் அலைகள் அனைத்தும் ஒரே புள்ளியில் குவிக்கப்படும். மறுதலையாக, குவியத்திலிருந்து புறப்படும் அலைகள் தெறிப்பியின் அச்சுக்கு இணையான கற்றைகளாகத் தெறித்து வெளியேறும்.
# பரவளைவுத் தெறிப்பி

## வரலாறு

பரவளைவு ஆடிகளை முதலில் விபரித்தவர் 10 ஆம் நூற்றாண்டில் வாழ்ந்த அராபிய இயற்பியலாளரான இபின் சாஹுல் என்பவராவார். இது பின்னர் 1021 ஆம் ஆண்டில் இபின் அல்-ஹேதம் என்பவராலும் அவர் எழுதிய *ஒளியியல் நூல்* என்னும் நூலில் விபரிக்கப்பட்டது. 1721 ஆம் ஆண்டில், ஜான் ஹாட்லி என்பவர் பரவளைவு ஆடிகளை, தெறிப்புவகைத் தொலைநோக்கி ஒன்றை உருவாக்கப் பயன்படுத்தியது மூலம் நடைமுறை வானியலில் பயன்படுத்தினார். இதற்கு முன்னர் கோள ஆடிகளே தொலைநோக்கிகளில் பயன்படுத்தப்பட்டன. 19 ஆம் நூற்றாண்டில் கூடிய செயற்திறன் கொண்ட *ஃபிரெஸ்னெல் வில்லை* கள் அறிமுகப்படுத்தப்பட முன்னர், பரவளைவு ஆடிகளே கலங்கரை விளக்கங்களில், ஒரு விளக்கிலிருந்து ஒளிக்கற்றைகளை உருவாக்கப் பயன்பட்டது.
# பரவளைவுத் தெறிப்பி

## பயன்பாடுகள்

தற்காலத்தில் பரவளைவுத் தெறிப்பிகள் சிறிதும் பெரிதுமான பல வகையான கருவிகளில் பயன்படுகின்றன. இவற்றுள், செய்மதி அலைவாங்கிகள், தெறிப்புவகைத் தொலைநோக்கிகள், வானொலித் தொலைநோக்கிகள், பரவளைவு ஒலிவாங்கிகள் போன்றவையும், பலவகை மின்விளக்குகளின் தெறிப்பிகளும் அடங்கும்.
# பிரெனெல் வில்லை

**ஃபிரெனெல் வில்லை** (Fresnel lens) என்பது, பிரான்சைச் சேர்ந்த இயற்பியலாளரான அகஸ்டீன்-ஜீன் ஃபிரெனெல் என்பவரால் கண்டுபிடிக்கப்பட்டது. இது தொடக்கத்தில் கலங்கரை விளக்கங்களில் பயன்படுத்துவதற்காகவே உருவாக்கப்பட்டது. இதன் வடிவமைப்பு பெரிய ஒளித்துளைகளுடனும், (aperture), குறைந்த குவியத் தூரத்துடனும் கூடிய வில்லைகளை, வழமையான முறையில் செய்யப்படும் வில்லைகளிலும் குறைந்த அளவு நிறையுடனும், குறைந்த கனவளவு கொண்டதாகவும் செய்வதற்கு இடமளித்தது. முன்னைய வில்லைகளைவிட ஃபிரெனெல் வில்லைகள் மெல்லியவை. இதனால் கூடிய ஒளி அவற்றினூடு செல்லக்கூடியதாக இருந்தது.
# பிரெனெல் வில்லை

## உருவாக்கம்

பல்வேறு வில்லைத் துண்டுகளைச் சட்டகம் ஒன்றில் பொருத்தி மெல்லிய வில்லைகளை உருவாக்கும் எண்ணம், ஜார்ஜஸ் லூயிஸ் லெக்கிளார்க், கொம்டே டி பவ்வன் என்பவர்களால் உருவாக்கப்பட்டதாகச் சொல்லப்படுகிறது. எனினும் இதனை உருவாக்கிய பெருமை அகஸ்டீன்-ஜீன் ஃபிரெனெல்லுக்கே கொடுக்கப்படுகிறது. சிமித்சோனியன் இதழின்படி முதலாவது ஃபிரெனெல் வில்லை 1823 ஆம் ஆண்டில் கோர்டுவான் கலங்கரை விளக்கத்தில் பயன்படுத்தப்பட்டது. இதன் ஒளி 20 மைல்கள் வரை தெரியக்கூடியதாம்.
# அகஸ்டீன்-சான் பிரெனெல்

**அகஸ்டீன்-ஜீன் ஃபிரெனெல்** (*Augustin-Jean Fresnel*) மே 10, 1788 – ஜுலை 14, 1827), ஒரு பிரான்சிய இயற்பியலாளர் ஆவார். இவர் அலை ஒளியியல் கோட்பாட்டை நிலைநிறுத்துவதில் குறிப்பிடத்தக்க பங்காற்றினார். ஃபிரெனெல், ஒளியின் நடத்தைகள் பற்றிக் கோட்பாட்டு முறையிலும், சோதனை முறையிலும் ஆய்வு செய்தார்.  
புரோக்லீ என்னும் இடத்தில் பிறந்த ஃபிரெனெல், ஒரு கட்டிடக்கலைஞரின் மகனாவார். இவருடைய தொடக்ககாலக் கல்வி மிக மந்தமாகவே இருந்தது. எட்டு வயதாக இருக்கும்போதுகூட இவருக்கு வாசிக்கத் தெரியாது.
# வில் சிமித்

**வில்லார்ட் கரோல் சிமித்து II** (பிறப்பு: செப்டம்பர் 25, 1968) என்பவர் அமெரிக்க நாட்டு நடிகர், சொல்லிசையாளர் மற்றும் திரைப்படத் தயாரிப்பாளர் ஆவார். இவர் தனது நடிப்புத் துறை வாழ்க்கையை என்பிசி தொலைக்காட்சியில் ஒளிபரப்பான 'தி பிரெஷ் பிரின்ஸ் ஆப் பெல்-ஏர்' (1990-1996) என்ற ஒரு கற்பனையான தொடரில் மூலம் அறிமுகமானார். இந்த தொடர் முடிந்து விட்டு இவர் தனியாக சொல்லிசை இசைத் தொகுப்புகளை படைக்கத் தொடங்கினார். அதை தொடர்ந்து 1995 களில் திரைப்படங்களிலும் நடிக்க தொடங்கினார்.  
இவர் திரைப்படம், தொலைக்காட்சி மற்றும் இசை போன்ற துறைகளில் பணிபுரிந்ததன் மூலம் மிகவும் அறியப்படும் நடிகர் ஆவார். இவரின் சிறந்த பணிக்காக இவர் இதுவரையிலும் அகாதமி விருது, நான்கு கிராமி விருதுகள், கோல்டன் குளோப் விருது, இசுக்ரீன் ஆக்டர்சு கில்ட் விருது, டோனி விருதுகள் மற்றும் பிரதானநேர எம்மி விருதுக்கான பரிந்துரைகள் உட்பட பல பாராட்டுகளைப் பெற்றுள்ளார். இவரது படங்கள் 2021 ஆம் ஆண்டு நிலவரப்படி உலகளவில் $9.3 பில்லியனுக்கும் மேல் வசூலித்துள்ளன.  
இவர் சண்டை படமான பேட் பாய்சு (1995), அதன் தொடர்ச்சியான பேட் பாய்சு II (2003) மற்றும் பேட் பாய்ஸ் பார் லைப் (2020) மற்றும் அறிவியல் புனைகதை நகைச்சுவை படங்களான மென் இன் பிளாக் (1997), மென் இன் பிளாக் 2 (2002), மற்றும் மென் இன் பிளாக் 3 (2012) போன்ற படங்களில் முன்னணி நடிகராக நடித்து பரவலான புகழ் பெற்றார்.  
அதை தொடர்ந்து 1996 களில் பரபரப்பூட்டும் படங்களான இன்டிபென்டன்ஸ் டே (1996) மற்றும் எனிமி ஆப் தி ஸ்டேட் (1998) ஆகிய படங்களில் நடித்த பிறகு, 2001 ஆம் ஆண்டில் முகம்மது அலி என்ற கதாபாத்திரத்தில் அலி என்ற படத்தில் நடித்ததற்காக சிறந்த நடிகருக்கான அகாதமி விருதைப் பெற்றார். பின்னர் இவர் ஐ, ரோபோ (2004), ஷார்க் டேல் (2004), ஹிட்ச் (2005), த பேர்சுயிட் ஒப் கப்பினஸ் (2006), ஐ ஆம் லெஜண்ட் (2007), ஹான்காக் (2008), செவன் பவுண்ட்ஸ் (2008), ஆஃப்டர் ஏர்த் (2013), சூசைட் ஸ்குவாட் (2016) மற்றும் அலாவுதீன் (2019) போன்ற பல வணிக ரீதியான வெற்றிகரமான படங்களில் நடித்தார்.  
இவர் நடிப்பில் 2021 ஆம் ஆண்டு டென்னிசு விரான ரிச்சர்ட் வில்லியம்சு என்பவரின் வாழ்க்கை வரலாற்றை சித்தரித்து வெளியான 'கிங் ரிச்சர்ட்' (2021) என்ற படத்தில் நடித்ததற்காக பரவலான பாராட்டுகளைப் பெற்றார். மற்றும் அகாதமி விருது, பாப்டா விருது, கோல்டன் குளோப் விருது மற்றும் சிறந்த நடிகருக்கான இசுக்ரீன் ஆக்டர்சு கில்ட் விருது ஆகியவற்றை வென்றார். அத்துடன் 2022 அகாடமி விருது வழங்கும் விழாவில், சிமித்தின் மனைவி ஜடா பிங்கெட் சிமித்தை நகைச்சுவையாளர் கிரிசு ரொக் என்பவர் கேலி செய்ததை அடுத்து, இவர் அகாதமி விழா தொகுப்பாளர் கிரிசு ரொக்கை அறைந்து கூச்சலிட்டதற்காக சிமித்து பொதுமக்களின் எதிர்ப்பை எதிர்கொண்டார். பின்னர் இவர் அகாதமி பணியில் இருந்து விளக்கினார், மேலும் ஆஸ்கார் உட்பட அனைத்து அகாடமி விழாக்களிலும் பங்கேற்க பத்து ஆண்டுகளுக்கு தடை விதிக்கப்பட்டார்.
# வில் சிமித்

## தனிப்பட்ட வாழ்க்கை

வில் சிமித்து 1992 இல் சிறி சம்பினோ என்பவரை மணமுடித்தார். இருவருக்கும் 1992 இல் கார்த்திகை 11 இல் ரெய் சிமித் என்னும் மகன் பிறந்தார். பின்னர் இருவரும் 1995 இல் விவாகரத்து செய்தனர். அதை தொடர்ந்து திசம்பர் 1997 இல் நடிகை என்பவரை திருமணம் செய்து கொண்டார். இருவருக்கும் ஜேடன் சிமித்து மற்றும் வில்லோ சிமித்து ஆகிய 2 பிள்ளைகள் உண்டு.
# 2008 காபூல் இந்திய தூதரகம் மீது தாக்குதல்

**2008 காபூல் இந்திய தூதரகம் மீது தாக்குதல்** என்பது ஜூலை 7, 2008 காலை 8:30 மணிக்கு ஆப்கானிஸ்தானின் தலைநகர் காபுலின் நடு பகுதியில் அமைந்த இந்தியத் தூதரகத்தின் அருகில் ஒருவர் தானுந்து ஒன்றில் இருந்து நிகழ்த்திய தற்கொலைத் தாக்குதலைக் குறிக்கும். இந்த குண்டுவெடிப்பில் 58 பேர் உயிரிழந்து மேலும் 150 பேர் காயமடைந்தனர். உயிரிழந்தவர்களில் 4 இந்தியர்களும் அடங்குவர். இந்த தாக்குதல் 2001இல் டாலிபான் அரசின் அகற்றலுக்கு பிறகு நடந்த தாக்குதல்களில் மிகவும் உக்கிரமானது எனக் கூறப்படுகிறது.
# குத்துச்சண்டை

**குத்துச்சண்டை** ஒரு சண்டை விளையாட்டு. ஒரே எடைத்தரத்தில் உள்ள இரு வீரர்கள் கைமுட்டியுறை, மற்றும் சில பாதுகாப்பு அணிகலங்கள் அணிந்து கை முட்டிகளால் மட்டும் சண்டை செய்வதே குத்துச்சண்டை ஆகும். ஒருவர் அடித்துத் தனது எதிரியை வீழ்த்திவிட்டால், விழுந்தவர் நடுவர் 10 எண்ணுவதற்குள் எழும்பாவிட்டால் வீழ்த்தியவர் வெற்றி பெறுவார். போட்டியின்போது ஒரு சண்டையாளரின் உடல் நிலைமை தொடர்ந்து போட்டியிட முடியா நிலைமை வந்தாலும் எதிர்த்து நின்ற மற்ற சண்டையாளர் வெற்றி பெறுவார். இரு சண்டையாளர்களும் குறிப்பிட்ட சுற்றுகள் தொடர்ந்து சண்டையிட்டு, அதற்கு பின்னரும் நிலைத்து நின்றால் அவர்கள் பெற்ற புள்ளிகளை வைத்து வெற்றியாளர் நடுவர்களால் தேர்வு செய்யப்படுவார். குத்துச்சண்டை ஒரு ஒலிம்பிக் விளையாட்டு ஆகும்.
# குத்துச்சண்டை

## வரலாறு

மனித வரலாற்றின் ஆரம்ப காலத்திலிருந்தே மனிதர்கள் கைக்கு-கை சண்டையில் ஈடுபட்டுள்ளனர். ஒரு விளையாட்டாக குத்துச்சண்டையின் தோற்றம் நிச்சயமற்றதாகவே உள்ளது, ஆனால் சில ஆதாரங்கள் இது தற்போதைய எத்தியோப்பியா இல் வேர்களைக் கொண்டிருப்பதாகக் கூறுகின்றன. எகிப்தியர்கள் நூபியா மீது படையெடுத்தபோது, அவர்கள் உள்ளூர் மக்களிடமிருந்து குத்துச்சண்டையை கற்றுக்கொண்டனர், பின்னர் அதை எகிப்தில் பிரபலப்படுத்தினர். அங்கிருந்து பண்டைய கிரேக்கம் மற்றும் ரோமானிய பேரரசு உட்பட பல்வேறு பகுதிகளுக்கு குத்துச்சண்டை விளையாட்டு பரவியது. எந்த வகை குத்துச்சண்டைக்கும் முந்தைய காட்சி ஆதாரம் கிமு மூன்றாம் மற்றும் இரண்டாம் ஆயிரமாண்டு சுமேரிய சிற்பங்களில் காணப்படுகிறது. கிரேக்க நாட்டில் கி. மு. 688 - ல் தோன்றிய ஒலிம்பிக் விளையாட்டில் இந்த விளையாட்டு இடம் பெற்றிருந்தது என்பது வரலாறு.  
பண்டைய இந்தியாவில் பல்வேறு வகையான குத்துச்சண்டைகள் இருந்தன. இது பற்றிய ஆரம்பக் குறிப்புகள் *ரிக் வேதம்* (கி.மு.1500–1000) மற்றும் *ராமாயணம்* (கி.மு. 700-400) ஆகியவற்றில் உள்ளன. *மகாபாரதம்* மன்னன் விராடன் காலத்தில் முஷ்டிகளை இறுக்கிக் கொண்டு குத்துச்சண்டையில் ஈடுபட்ட இரு வீரர்கள் மற்றும் உதைகள், விரலால் அடித்தல், முழங்கால் அடித்தல் மற்றும் தலையசைவுகளுடன் சண்டையிட்டதை விவரிக்கிறது. சண்டைகள் (*நியுத்தம்*) சில சமயங்களில் ஒருவர் மரணம் அடையும் வரை தொடந்தன. சங்ககாலத்தில் புகார் (காவிரிப்பூம்பட்டினம்) நகரில் போட்டி விளையாட்டுக்கென ஒரு மன்றம் இருந்ததையும், அதில் கையால் ஒருவர்மீது ஒருவர் சினம் கொண்டு தாக்கிக் குத்திக்கொண்டு யாரும் பின்னிடாமல் விளையாடியதையும் பற்றிய செய்திகள் உள்ளன. இந்த விளையாட்டு கையுறை அணியாமல் வெறுங்கையால் குத்தி விளையாடப்பட்டது.  
மலர் தலை மன்றத்துப் பலர் உடன் குழீஇ,  
கையினும் கலத்தினும் மெய் உறத் தீண்டி,  
பெருஞ் சினத்தால் புறக்கொடாஅது,  
இருஞ் செருவின் இகல் மொய்ம்பினோர்  
- *பட்டினப்பாலை*
# குத்துச்சண்டை

## விதிகள்

நவீன குத்துச்சண்டையை நிர்வகிக்கும் பொது விதிகள் 1867 இல் வெளியிடப்பட்டதிலிருந்து பின்பற்றப்பட்டு வருகின்றன.  
ஒரு குத்துச்சண்டைப் போட்டி பொதுவாக நிர்ணயிக்கப்பட்ட எண்ணிக்கையிலான மூன்று நிமிட சுற்றுகளைக் (12 சுற்றுகள் வரை) கொண்டுள்ளது. ஒவ்வொரு சுற்றுக்கும் இடையே ஒரு நிமிடம் போராளிகள் அவர்களுக்கு ஒதுக்கப்பட்ட மூலைகளில் ஓய்வெடுத்து, பயிற்சியாளர் மற்றும் ஊழியர்களிடமிருந்து ஆலோசனை மற்றும் கவனத்தைப் பெற ஒதுக்கப்படும். சண்டை வீரர்களின் நடத்தையை கட்டுப்படுத்துவதற்கும், பாதுகாப்பாகப் போராடுவதை உறுதிப்படுத்தவும் வளையத்திற்குள் பணிபுரியும் ஒரு நடுவரால் சண்டை கட்டுப்படுத்தப்படுகிறது.  
ஐந்து நடுவர்கள் வரை பொதுவாக வெளியே அமர்ந்து குத்துச்சண்டை வீரர்களுக்கு புள்ளிகளை வழங்குவார்கள். இது குத்துகள் மற்றும் பாதுகாப்பு செயல்கள், எதிராளியை அடித்து தள்ளுவது, கட்டிப்பிடித்தல் மற்றும் பிற செய்யக்கூடாத நடவடிக்கைகள் ஆகியவற்றின் அடிப்படையில் வழங்க படுகின்றன. குத்துச்சண்டை தீர்ப்பின் திறந்த பாணியின் காரணமாக பல சண்டைகள் சர்ச்சைக்குரிய முடிவுகளைக் கொண்டிருக்கின்றன. ஒவ்வொரு போராளிக்கும் வளையத்தின் ஒரு ஒதுக்கப்பட்ட மூலை உள்ளது.  
போட்டியின்போது ஒருவர் அடித்துத் தனது எதிரியை வீழ்த்திவிட்டால், விழுந்தவர் நடுவர் 10 எண்ணுவதற்குள் எழும்பாவிட்டால் வீழ்த்தியவர் வெற்றி பெறுவார். போட்டியின்போது ஒரு சண்டையாளரின் உடல் நிலைமை தொடர்ந்து போட்டியிட முடியா நிலைமை வந்தாலும் எதிர்த்து நின்ற மற்ற சண்டையாளர் வெற்றி பெறுவார். இரு சண்டையாளர்களும் குறிப்பிட்ட சுற்றுகள் தொடர்ந்து சண்டையிட்டு, அதற்கு பின்னரும் நிலைத்து நின்றால் அவர்கள் பெற்ற புள்ளிகளை வைத்து வெற்றியாளர் நடுவர்களால் தேர்வு செய்யப்படுவார். குத்துச்சண்டை ஒரு ஒலிம்பிக் விளையாட்டு ஆகும்.  
பொதுவாக, குத்துச்சண்டை வீரர்கள் இடுப்புக்கு கீழே அடிக்கவோ, பிடிப்பதோ, தள்ளவோ, கடிக்கவோ, துப்பவோ கூடாது. எதிராளி வலி அல்லது காயத்தை ஏற்படுத்தும் நோக்கத்துடன் இடுப்புப் பகுதியில் அடிக்க அனுமதிக்கப்படுவதில்லை. இவற்றை கடைப்பிடிக்கத் தவறினால் நடுவரால் எச்சரிக்கை செய்யப்படலாம். மூடிய கைகளை தவிர (முழங்கை, தோள்பட்டை அல்லது முன்கை மற்றும் திறந்த கையுறையால் அடிப்பது உட்பட) கையின் வேறு எந்தப் பகுதியாலும் உதைப்பது அல்லது தலையில் அடிப்பது ஆகியவை தடைசெய்யப்பட்டுள்ளன.
# ஆசியத் துடுப்பாட்ட அவை

**ஆசியத் துடுப்பாட்டு வாரியம்** (*Asian Cricket Council*; **ACC**) என்பது ஆசியாவில் துடுபாட்டத்தை மேம்படுத்த 1983 இல் தொடங்கப்பட்ட ஒரு துடுப்பாட்ட அமைப்பாகும். பன்னாட்டுத் துடுப்பாட்ட அவையின் கீழ் இயங்கும் இந்த அமைப்பு ஆசியக் கண்டத்தின் பிராந்திய நிர்வாக அமைப்பாகும். இதில் தற்போது 24 உறுப்பு நாடுகளின் துடுப்பாட்ட வாரியங்கள் அங்கத்துவம் பெற்றுள்ளன. ஜெய் சா இதன் தற்போதைய தலைவராக உள்ளார்.
# ஆசியத் துடுப்பாட்ட அவை

## வரலாறு

1983 செப்டம்பர் 19 இல் புதுதில்லியில் இந்த அமைப்பு ஆசிய துடுப்பாட்ட மாநாடு என்ற பெயரில் தொடங்கப்பட்டது. இதன் ஆரம்பகால உறுப்பினர்கள் வங்காளதேசம், இந்தியா, மலேசியா, பாக்கித்தான், சிங்கப்பூர், இலங்கை ஆகியயாகும். 1995 இல் இதன் பெயர் ஆசியத் துடுப்பாட்ட அவை என மாற்றப்பட்டது. 2003 வரை, இதன் தலைமையகம் இரண்டு ஆண்டுகளுக்கு ஒருமுறை அவையின் தலைவர்கள், செயலாளர்களின் சொந்த நாடுகளில் சுழற்சி முறையில் இருந்து வந்தது. இந்த அமைப்பின் தற்போதைய தலைவர் ஜெய் சா, இவர் இந்தியத் துடுப்பாட்டக் கட்டுப்பாடு வாரியத்தின் செயலாளராகவும் உள்ளார்.  
ஆசியக் கிண்ணம், ஆசியத் தேர்வு வாகை, ஏசிசி கிண்ணம், மற்றும் பல்வேறு போட்டிகள் உட்பட அதிகாரப்பூர்வமாக அனுமதிக்கப்பட்ட போட்டிகளின் போது சேகரிக்கப்படும் தொலைக்காட்சி வருவாயில் இருந்து கிடைக்கப்பெறும் நிதியுதவி, அவையின் உறுப்பினர் நாடுகளில் பயிற்சி, நடுவர் தெரிவு மற்றும் விளையாட்டு மருத்துவ திட்டங்களை ஆதரிக்கும் மேம்பாட்டுத் திட்டங்களுக்கு செலவழிக்கப்படுகிறது.  
ஆசியத் துடுப்பாட அவையின் தற்போதைய தலைமையகம் இலங்கையின் கொழும்பில் 2017 ஆகத்து 20 இல் அதிகாரப்பூர்வமாக திறக்கப்பட்டது.
# ஆசியத் துடுப்பாட்ட அவை

## உறுப்பினர்கள்

ஆசியத் துடுப்பாட்ட அவையின் உறுப்பினர் சங்கங்கள் முழுமையான மற்றும் இணை உறுப்பினர்கள் என இரண்டு வகைகளாகப் பிரிக்கப்பட்டுள்ளன: பன்னாட்டுத் துடுப்பாட்ட அவையில் முழுமையான உறுப்ப்புரிமை உள்ளோருக்கு "முழு உறுப்பினர் தகுநிலை" வழங்கப்பட்டுள்ளது. அதே வேளையில் பன்னாட்டு அவையில் இணை உறுப்பினர்களாக உள்ளோருக்கும், பன்னாட்டு அவையில் உறுப்பினர்களல்லாதோருக்கும் (கம்போடியா, தைவான், 2021 இல்) "இணை உறுப்பினர் தகுநிலை" வழங்கப்பட்டுள்ளது. பிஜி, சப்பான், பப்புவா நியூ கினி ஆகியவை முன்பு ஆசிய அவையில் உறுப்பினர்களாக இருந்தன, ஆனால் 1996 இல் நிறுவப்பட்டபோது கிழக்காசிய-பசிபிக் பிராந்தியப் பேரவை தொடங்கியபோது, இந்த அவையில் இணைந்தன.
# ஆசியத் துடுப்பாட்ட அவை

## உறுப்பினர்கள்

### முழு உறுப்புரிமை நாடுகள்

**ஆசியத் துடுப்பாட்ட அவையின் தற்போதைய உறுப்பினர்கள்**  
| இல. | நாடு | அவை | ஐசிசி உறுப்புரிமை
(ஒப்புதல் நாள்) | ஐசிசி
உறுப்புரிமை | ஏசிசி
உறுப்புரிமை |
| --- | --- | --- | --- | --- | --- |
| 1 | இந்திய வாரியம் | முழு (31 மே 1926) | 1926 | 1983 |  |
| 2 | பாக்கித்தான் வாரியம் | முழு (28 சூலை 1952) | 1952 | 1983 |  |
| 3 | இலங்கை வாரியம் | முழு (21 சூலை 1981) | 1965 | 1983 |  |
| 4 | வங்காளதேச வாரியம் | முழு (26 சூன் 2000) | 1977 | 1983 |  |
| 5 | ஆப்கானித்தான் வாரியம் | முழு (22 சூன் 2017) | 2001 | 2003 | } |
# ஆசியத் துடுப்பாட்ட அவை

## உறுப்பினர்கள்

### துணைநிலை உறுப்பினர்கள் (ஒநாப, இ20ப தகுநிலையுடன்)

**ஆசியத் துடுப்பாட்ட அவையின் தற்போதைய துணைநிலை உறுப்பினர்கள்**  
| இல. | நாடு | ஐசிசி உறுப்புரிமை | ஐசிசி
உறுப்புரிமை | ஏசிசி
உறுப்புரிமை |
| --- | --- | --- | --- | --- |
| 1 | துணைநிலை | 1969 | 1983 |  |
| 2 | துணைநிலை | 1996 | 1990 |  |
| 3 | துணைநிலை | 2000 | 2000 |  |
| 4 | துணைநிலை | 1990 | 1984 | } |
# ஆசியத் துடுப்பாட்ட அவை

## உறுப்பினர்கள்

### துணைநிலை உறுப்பினர்கள் (இ20ப தகுநிலையுடன்)

**ஆசியத் துடுப்பாட்ட அவையின் தற்போதைய உறுப்பினர்கள்**  
| இல. | நாடு | ஐசிசி உறுப்புரிமை | ஐசிசி
உறுப்புரிமை | ஏசிசி
உறுப்புரிமை |
| --- | --- | --- | --- | --- |
| 1 | துணைநிலை | 2001 | 2003 |  |
| 2 | துணைநிலை | 2001 | 2001 |  |
| 3 | துணைநிலை | 2004 | 2004 |  |
| 4 | துணைநிலை | 2003 | 2003 |  |
| 5 | துணைநிலை | 2003 | 2005 |  |
| 6 | துணைநிலை | 1967 | 1983 |  |
| 7 | துணைநிலை | 1998 | 1996 |  |
| 8 | துணைநிலை | 2021 | N/A |  |
| 9 | துணைநிலை | 2006 | 2005 |  |
| 10 | துணைநிலை | 1999 | 2000 |  |
| 11 | துணைநிலை | 2003 | 2003 |  |
| 12 | துணைநிலை | 1974 | 1983 |  |
| 13 | துணைநிலை | 2021 | 2012 |  |
| 14 | துணைநிலை | 2005 | 1996 |  |
| 15 | துணைநிலை | 2022 | 2012 | } |  
மங்கோலியா 2021 சூலை 18 அன்று ஐசிசி உறுப்பினராக அனுமதிக்கப்பட்டது, ஆனால் இன்னும் எந்த பிராந்திய அமைப்பின் உறுப்புரிமையையும் அது பெறவில்லை. இருப்பினும், ஆசிய நாடாக இருப்பதால், ஏசிசியில் இணையும் என எதிர்பார்க்கப்படுகிறது.
# ஆசியத் துடுப்பாட்ட அவை

## உறுப்பினர்கள்

### ஐசிசி உறுப்பினரல்லாதோர்

**ஆசியத் துடுப்பாட்ட அவையின் தற்போதைய உறுப்பினர்கள்**  
| இல. | நாடு | ஐசிசி உறுப்புரிமை | ஐசிசி
உறுப்புரிமை | ஏசிசி
உறுப்புரிமை |
| --- | --- | --- | --- | --- |
| 1 | 2012 | } |  |  |
# ஆசியத் துடுப்பாட்ட அவை

## உறுப்பினர்கள்

### கிழக்காசிய-பசிக்கில் இணைந்த முன்னாள் உறுப்பினர்கள்

**கிழக்காசிய-பசிக்கில் இணைந்த முன்னாள் ஆசிய உறுப்பினர்கள்**  
| இல. | நாடு | ஐசிசி உறுப்புரிமை | ஐசிசி
உறுப்புரிமை | ஏசிசி
உறுப்புரிமை |
| --- | --- | --- | --- | --- |
| 1 | துணைநிலை | 1965 | 1996 |  |
| 2 | துணைநிலை | 1989 | 1996 |  |
| 3 | துணைநிலை (ஒநாப தகுநிலை) | 1973 | 1996 | } |
# ஆசியத் துடுப்பாட்ட அவை

## உறுப்பினர்கள்

### முன்னாள் உறுப்பினர்கள்

**ஆசியத் துடுப்பாட்ட அவையின் முன்னாள் உறுப்பினர்கள்**  
| இல. | நாடு | ஐசிசி உறுப்புரிமை | ஐசிசி
உறுப்புரிமை | ஏசிசி
உறுப்புரிமை |
| --- | --- | --- | --- | --- |
| 1 | 2002–2015 | 1996 | } |  |
# ஆசியத் துடுப்பாட்ட அவை

## வரைபடம்

யின் ஆசிய உறுப்பினர்கள்.  
முழு ஐசிசி உறுப்பினர்கள் (5)  
துணைநிலை ஐசிசி உறுப்பினர்கள் (ஒநாப தகுநிலையுடன் (3))  
துணைநிலை ஐசிசி உறுப்பினர்கள் (15)  
ஐசிசி உறுப்பினரல்லாத ஏசிசி உறுப்பினர்கள் (2)  
முன்னாள் ஐசிசி உறுப்பினர்கள் (1)  
முன்னாள் ஏசிசி உறுப்பினர்கள் (தற்போதைய கிழக்காசிய-பசிபிக் உறுப்பினர்கள் (3) – பப்புவா நியூ கினி, பிஜி காட்டப்படவில்லை  
ஐசிசி உறுப்ப்னர்கள் (ஏனைய சங்கங்களின் உறுப்பினர்கள்)  
உறுப்பினரல்லாதோர்]]
# ஆசியக் கிண்ணம் 2004

**2004 ஆசியக் கிண்ணம்** துடுப்பாட்டப் போட்டிகள் இலங்கையில் 2004 ஆம் ஆண்டு ஜூலை 16 முதல் ஆகஸ்ட் 1 வரை இடம்பெற்றது. இறுதிப் போட்டியில் இலங்கை துடுப்பாட்ட அணி, இந்திய அணியை வேற்றி பெற்று ஆசியக் கிண்ணத்தை 3வது தடவையாகப் பெற்றுக் கொண்டது.
# ஆசியக் கிண்ணம் 2004

## பங்குபற்றிய அணிகள்

### பிரிவு A

1.
1.
1.
# ஆசியக் கிண்ணம் 2004

## பங்குபற்றிய அணிகள்

### பிரிவு B

1.
1.
1.
# ஆசியக் கிண்ணம் 2004

## முடிவுகள்

### முதற் கட்டம்

- ஜூலை 16
- எதிர் - வங்காள தேசம் 116 ஓட்டங்களால் வெற்றி
- எதிர் - இந்தியா 116 ஓட்டங்களால் வெற்றி'''
- ஜூலை 17
- எதிர் - பாகிஸ்தான் 76 ஓட்டங்களால் வெற்றி
- எதிர் - இலங்கை 116 ஓட்டங்களால் வெற்றி
- ஜூலை 18
- எதிர் - பாகிஸ்தான் 173 ஓட்டங்களால் வெற்றி
- எதிர் - இந்தியா 12 ஓட்டங்களால் வெற்றி
# ஆசியக் கிண்ணம் 2004

## முடிவுகள்

### முதற் கட்டம்

#### முதற்கட்ட முடிவுகள்

- **பிரிவு A**
1வது:  
2வது:  
3வது:  
- **பிரிவு B**
1வது:  
2வது:  
3வது:
# ஆசியக் கிண்ணம் 2004

## முடிவுகள்

### இரண்டாம் கட்டம்

#### ஆட்டங்கள்

- ஜூலை 21
- எதிர் - இந்தியா 8 விக்கெட்டுகளால் வெற்றி
- எதிர் - இலங்கை 7 விக்கெட்டுகளால் வெற்றி
- ஜூலை 23 - எதிர் - இலங்கை 10 விக்கெட்டுகளால் வெற்றி
- ஜூலை 25 - எதிர் - பாகிஸ்தான் 59 ஓட்டங்களால் வெற்றி
- ஜூலை 27 - எதிர் - இந்தியா 4 ஓட்டங்களால் வெற்றி
- ஜூலை 29 - எதிர் - பாகிஸ்தான் 6 விக்கெட்டுகளால் வெற்றி
# ஆசியக் கிண்ணம் 2004

## முடிவுகள்

### இரண்டாம் கட்டம்

#### இறுதிப் போட்டி

- ஆகஸ்ட் 1 - எதிர் - இலங்கை 25 ஓட்டங்களால் வெற்றி
# வொயேஜ் சென்சரி ஒன்லைன்

வொயேஜ் சென்சரி ஒன்லைன் எனப்படுவது இணையத்தில் பல பயனர்கள் இணைந்து விளையாடும் ஒரு கணனி விளையாட்டாகும். இதை IGG எனும் நிறுவனம் வெளியிட்டு வைத்தது. இந்த விளையாட்டு 17ம் நூற்றாண்டில் நடப்பது போல வடிவமைக்கப்பட்டுள்ளதுடன், அக்காலப் பகுதியில் பிரபலமாக இருந்த கரையோர நகரங்களையும் கொண்டமைந்துள்ளது. மற்றய விளையாட்டுகளைப்போல அல்லாமல் இந்த கணனி விளையாட்டு பயனர்களை பல்வேறு தொழில் முறைகளில் கணனி விளையாட்டில் தேர்ச்சியடைய வழிவிடுகின்றது.
# வொயேஜ் சென்சரி ஒன்லைன்

## வரலாறு

செல்லும் கப்பல் ஒன்று]]
இதன் ஆங்கிலப் பதிப்பு வெளியிடப்படுவதன் முன்பு சீனா, தென்கொரியா, செர்மனி ஆகிய நாடுகளில் இந்த விளையாட்டு வெளியிடப்பட்டிருந்தது. டிசம்பர் 8, 2006ல் 1000 பேருக்கு ஆங்கிலப் பதிப்பின் அல்பா வெளியீடு நிகழ்ந்தது. இதன் பின்னர் டிசம்பர் 22, 2006 ல் பீட்டா பதிப்பு வெளியிடப்பட்டது. ஏப்ரல் 8, 2007ல் முழுமையான பதிப்பு வெளியிடப்பட்டது.
# வொயேஜ் சென்சரி ஒன்லைன்

## கப்பல்கள்

இந்த விளையாட்டில் மூன்று வகையான கப்பல்கள் பயன்படுத்தப்படுகின்றன. யுத்த கப்பல்கள், கொள்ளையர் கப்பல்கள், வியாபாரம் செய்யும் கப்பல்கள். சண்டைக் கப்பல்களில் அதிகளவு பீரங்கிகளைப் பொருத்த முடிவதுடன் பெரும் தாக்குதல்களையும் தாங்கி நீண்ட நேரம் கடலில் நிலைத்திருக்கும் சக்தி வாய்ந்தது. கொள்ளைக்கார கப்பல்கள் அதிகளவு மாலுமிகளை ஏற்றுவதுடன் விரைவான வேகத்தில் பயனிக்க கூடியதும் ஆகும். வியாபாரக் கப்பல்கள் மற்றய கப்பல்கள் எல்லாவற்றையும் விட வேகம் குறைவானதுடன் யுத்த நேரத்தில் தாக்குதலை தாங்க கூடிய வலிமை அற்றது ஆனால் அதிகளவான பாண்டங்களை ஏற்றும் வலிமை பெற்றது. விளையாட்டை விளையாடும் நபர் ஒருவர் எத்தனை கப்பலை வேண்டுமானாலும் வைத்துக் கொள்ளலாம். கப்பல்களுக்கு 11 படிகள் இருக்கின்றன. புதிய இணைப்பில் 12 படிமுறைகள் இருப்பதுடன் ட்ராகன் தலைவைத்த ஆரம்ப படிநிலை விளையாட்டு வீரர்களுக்கான கப்பலும் இருப்பது குறிப்பிடத்தக்கது.
# 1816

**1816** (**MDCCCXVI**) ஒரு திங்கட்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் சனிக்கிழமையில் ஆரம்பமானது.
# 1816

## நிகழ்வுகள்

- ஜனவரி 9 - சேர் ஹம்பிறி டேவி சுரங்கத் தொழிலாளர்களுக்காக தான் வடிவமைத்த டேவி விளக்கை சோதித்தார்.
- மார்ச் 23 - அமெரிக்க மதப்பரப்புனர்கள் கொழும்பு வந்து சேர்ந்தனர்.
- ஏப்ரல் 21 - இலங்கையில் அமெரிக்க மதப் பரப்புனர்கள் தேவாலயம் ஒன்றை அமைத்தனர்.
- ஜூலை 11 - அமெரிக்க மிஷனைச் சேர்ந்த வண. ஈ. வாரன் என்பவர் யாழ்ப்பாணம் வந்து சேர்ந்தார்.
- ஜூலை 9 - ஆர்ஜெண்டீனா ஸ்பெயினிடம் இருந்து விடுதலை பெற்றது.
- ஜூலை 17 - பிரெஞ்சு பயணிகள் கப்பல் செனெகல்ல்லுக்கருகில் மூழ்கியதில் 140 பேர் கோல்லாப்பட்டனர்.
- ஆகஸ்ட் 27 - அல்ஜியேர்ஸ் மீது பிரித்தானியா குண்டுத் தாக்குதலை மேற்கொண்டது.
- டிசம்பர் 11 - இண்டியானா ஐக்கிய அமெரிக்காவின் 19வது மாநிலமாக இணைந்தது.
# 1816

## தேதி அறியப்படாதவை

- ஸ்டெதஸ்கோப் கண்டுபிடிக்கப்பட்டது.
- ரொபேர்ட் ஸ்டேர்லிங் தனது வெப்ப எந்திரத்துக்கான காப்புரிமம் பெற்றார்.
- அமெரிக்க மிஷனைச் சேர்ந்த மதப் பரப்புனர்கள் யாழ்ப்பாணத்தில் மேற்கத்தைய மருத்துவத்தை உள்ளூரில் அறிமுகப்படுத்தினர்.
# ஆசியக் கிண்ணம் 1990-91

**1990-91 ஆசியக் கிண்ணம்** (*1990-91 Asia Cup*), நான்காவது ஆசியக் கிண்ணத் துடுப்பாட்டச் சுற்றுப் போட்டி. இது 1990 டிசம்பர் 25 முதல் 1991 ஜனவரி 4 வரை இந்தியாவில் இடம்பெற்றது. வங்காள தேசம், இந்தியா, இலங்கை ஆகிய மூஉன்று அணிகள் இப்போட்டித் தொடரில் பங்கேற்றன. பாகிஸ்தான் அணி அரசியல் காரணங்களுக்காக இத்தொடரில் பங்குபற்ற்றவில்லை.  
ரொபின் சுற்று முறையில் நடந்த இச்சுற்றில் ஒவ்வோர்ர் அணியும் மற்றைய அணியுட ஒரு முறை ஆடியது. அவற்றில் முதலிரண்டு அணிகள் இறுதிப் போட்டியில் விளையாடின. இறுதிப் போட்டியில் இந்திய அணி இலங்கையை 6 விக்கெட்டுகள் வித்தியாசத்தில் வென்று மூன்றாவது தடவையாக ஆசியக் கிண்ணத்தைத் தனதாக்கிக் கொண்டது.
# ஆசியக் கிண்ணம் 1995

**1995 ஆசியக் கிண்ணம்** (*1995 Asia Cup*) ஐந்தாவது ஆசியக் கிண்ணத் துடுப்பாட்டச் சுற்றுப் போட்டியாகும். இது **பெப்சி ஆசியக் கிண்ணம்** எனவும் அழைக்கப்படுகிறது. இச்சுற்றுப் போட்டி 1995 ஆம் ஆண்டில் ஏப்ரல் 5 முதல் ஏப்ரல் 13 வரை சார்ஜாவில் நடைபெற்றது. வங்காள தேசம், இந்தியா, இலங்கை, பாகிஸ்தான் ஆகிய நான்கு அணிகள் இப்போட்டித் தொடரில் பங்கேற்றன.  
ரொபின் சுற்று முறையில் நடந்த இச்சுற்றில் ஒவ்வோர் அணியும் மற்றைய அணியுடன் ஒரு முறை ஆடியது. அவற்றில் முதலிரண்டு அணிகள் இறுதிப் போட்டியில் விளையாடின. முதற் சுற்றில் இந்தியா, பாகிஸ்தான், இலங்கை ஆகிய மூன்று அணிகளும் தலாஅ நான்கு புள்ளிகளைப் பெற்றன. ஆனாலும் இந்தியா, இலங்கை அணிகள் கூடிய ஓட்ட வீதம் பெற்றதால் இறுதிப் போட்டிக்குத் தகுதி பெற்றன. இறுதிப் போட்டியில் இந்திய அனி, இலங்கையை 8 விக்கெட்டுகள் வித்தியாசத்தில் வென்று நான்காவது தடவையாக (அடுத்தடுத்து மூன்று தடவைகள்) ஆசியக் கிண்ணத்தைப் பெற்றுக் கொண்டது.
# பிரெனெல் விளக்கு

of equivalent power]]  
**ஃபிரெனெல் விளக்கு** (பிரெனெல் விளக்கு, *Fresnel lantern*) அல்லது சுருக்கமாக *ஃபிரெனெல்* என அழைக்கப்படுவது, கலை அரங்குகளில் ஒளியமைப்புக்குப் பயன்படும் ஒரு பொட்டொளி விளக்கு ஆகும். மேடையின் குறிப்பிட்ட ஒரு பகுதிக்கு மட்டும் ஒளி கொடுப்பதற்காகப் பயன்படும் இவ்விளக்கில் ஃபிரெனெல் வில்லைகள் பொருத்தப்படுகின்றன. இவ்வில்லை, பின்னொளி, மேலொளித் தேவைகளுக்குப் பொருந்தக்கூடிய, சற்று விரிந்த மென்விளிம்பு கொண்ட ஒளிக்கற்றையை வழங்குகிறது.  
இவ்வில்லையைக் கண்டுபிடித்த அகஸ்டீன்-ஜீன் ஃபிரெனெல் என்பவரின் பெயரைத் தழுவியே இதற்குப் பெயரிடப்பட்டது. வழமையான வில்லைகளைப் போல் அன்றி இதன் மேற்பரப்பு ஒரு மைய வட்டவடிவிலான படியமைப்புத் தோற்றம் கொண்டது. இவ்வடிவுரு வில்லையூடு செல்லும் ஒளியை முறித்து, ஃபிரெனெல் வில்லைகளுக்கே உரிய இயல்பான மென்னொளிக் கற்றைகளை வெளிவிடுகிறது. இதனால், ஒளிக்கற்றையின் விளிம்புப் பகுதிகளில் நடுப்பகுதியைக் காட்டிலும் குறைவான ஒளிச்செறிவு இல்லாமல், ஒளிக்கற்றை விழும் இடத்தின் எல்லாப் பகுதிகளும் சீரான ஒளிச்செறிவைக் கொண்டு அமைகின்றன. தளக்குவிவு வில்லைகளைப் பயன்படுத்திய முன்னைய விளக்குகளைக் காட்டிலும், ஃபிரெனல் விளக்குகளில் வெப்ப அதிகரிப்பும் குறைவாகவே காணப்படுகின்றது.
# பிரெனெல் விளக்கு

## அமைப்பு

அரங்க ஃபிரெனெல் விளக்குகள் பொதுவாக 8, 6 அல்லது 3 அங்குல விட்டம் கொண்ட ஃபிரெனெல் வில்லைகளைப் பயன்படுத்துகின்றன. இவற்றின் வலு 150 வாட் முதல் 2000 வாட் வரை வேறுபடும். ஃபிரெனெல் வில்லைகளை ஒளிமூலத்துக்கு மிக அருகிலேயே அமைக்க முடியும் என்பதாலும், அவற்றைச் செய்வதற்குக் குறைந்த செலவே ஆகும் என்பதாலும், ஃபிரெனெல் விளக்குகள் அளவில் சிறியனவாகவும், விலை குறைந்தவையாகவும் உள்ளன.  
திரைப்படத் தயாரிப்பில் பயன்படும் ஒளியமைப்புக்களில், கூடிய எண்ணிக்கையான அளவுகளைக் கொண்ட வில்லைகள் பயன்படுவதுடன், பயன்படும் மின்விளக்குகளின் வலுக்களும் கூடிய எண்ணிக்கையில் உள்ளன. வில்லைகள் 2 முதல் 24 அங்குலங்கள் வரை அளவுகள் கொண்டனவாகவும், விளக்கின் வலுக்கள் 200 வாட் முதல் 20,000 வாட் வரை வேறுபடுவனவாகவும் உள்ளன.  
ஃபிரெனெல்கள் கோளத் தெறிப்பிகளைப் பயன்படுத்துகின்றன. இத்தெறிப்பியின் குவியப் புள்ளியில் மின்குமிழின் இழை இருக்குமாறு அமைக்கப்படுகின்றது. தெறிப்பி, ஒளி வெளியீட்டை ஏறத்தாள இருமடங்கு ஆக்குகின்றது. மின்குமிழில் இருந்து முன்புறமாகச் செல்லும் ஒளி வில்லையினூடு நேரடியாகச் செல்ல, பின்புறம் செல்லும் ஒளியும் தெறிப்பியினால் தெறிக்கப்பட்டு முன்புறமாகச் செலுத்தப்படுகிறது. இதில், குமிழும், தெறிப்பியும் தனித்தனியாக அசைவது இல்லை. இவையிரண்டும் ஒரே கூறாக விளக்கின் கூட்டினுள் பொருத்தப்பட்டுள்ளன. இக்கூறே விளக்கினுள் முன்னும் பின்னும் அசைந்து ஒளியை வேண்டியவாறு குவியச் செய்கின்றது. இவ்விளக்கு மின்குமிழ் நிமிர்ந்த நிலையில் இருக்கும்படியே பொருத்தப்படுகின்றது. தலைகீழாகப் பொருத்துவது விளக்கின் பயன்படு காலத்தை வெகுவாகக் குறைத்துவிடும்.  
ஃபிரெனெல் விளக்குகள் கூடிய செயற்றிறன் கொண்டவை அல்ல. தெறிப்பியின் அளவு. வில்லையின் அளவைவிடப் பெரிதாக இருப்பதில் பயனில்லை. எனவே, வில்லையூடு நேரடியாகவும், தெறிப்பில் தெறித்து வெளிச் செல்லும் ஒளியையும் விடப் பெருமளவு ஒளி விளக்குக் கூட்டினுள்ளேயே உறிஞ்சப்பட்டு வெப்பமாக வீணாகின்றது. குறிப்பாக, ஒளிக்கதிரின் விரிவைக் குறைப்பதற்காக தெறிப்பியையும், குமிழையும் பின்னே நகர்த்தும்போது கூடிய ஆற்றல் வீணாகும்.
# பிரெனெல் விளக்கு

## பயன்பாடு

நாடக, நடன அரங்குகளில் ஃபிரெனெல்கள், நடுத்தர வீச்சுத் தூரங்களில் மேலொளி அல்லது பின்னொளி அமைப்புக்களுக்குப் பயன்படுகின்றது. சிறிய அரங்குகளில் முன்னொளியாகவும் பயன்படுத்தப்படுவது உண்டு. எனினும், நீள்வட்டத் தெறிப்பி விளக்குகளில் இருப்பது போல, ஒளி வெளியீட்டைக் கட்டுப்படுத்தும் வசதி இதிலே இல்லாதது ஒரு பாதகமான அம்சமாகும்.
# பின்னொளிர்ப்பு

* by candlelight*, by Joseph Wright of Derby, 1765]]  
in அவானா, with the statue's hand shielding only the sunlight proper]]  
ஒளியமைப்பில், **பின்னொளிர்ப்பு** (Backlighting) என்பது, எடுத்துக்கொண்ட பொருளைப் பின்புறமிருந்து ஒளியூட்டல் ஆகும். அதாவது, ஒளி விளக்கும், பார்ப்பவரும் எதிரெதிராக இருக்க, பொருள் அல்லது நடிகர்கள் இடையில் இருப்பர். இது பொருளின் விளிம்புகளை ஒளிரச்செய்யும் வேளை, ஏனைய பகுதிகள் இருட்டாக இருக்கும். 4-புள்ளி ஒளியமைப்பு முறையில் பின்னொளி பொருளுக்கு நேரே பின்புறம் இருக்கும்.  
பின்னொளி நடிகன் அல்லது நடிகையில் தலைமுடி விளிம்பை பிரகாசமாக ஒளிரச் செய்யும். இது தலையைச் சுற்றிச் சிறிய ஒளிவட்டம் போல் இருக்கும். கதை மாந்தரின் நல்ல அல்லது தூய்மையான தனமையை வெளிப்படுத்த இந்த நுட்பம் பயன்படுத்தப்படுவது உண்டு.  
பின்னொளிர்ப்பு, பொருளையும் அதன் பின்புலத்தையும் பிரித்துக்காட்ட உதவும். முன்னொளிர்ப்பு சில சமயங்களில் இருபரிமாணத் தோற்றத்தைக் கொடுக்கும். இதனால், நாடகங்களில், நடிகர்களினதும், மேடையமைப்பினதும் முப்பரிமாணத் தோற்றத்தை கூட்டிக் காட்டுவதற்காக பின்னொளிர்ப்பு முறையைப் பயன்படுத்துவர். டெர்பியின் ஜோசெப் ரைட் வரைந்த மெழுகுவர்த்தி ஒளியூட்டல் ஓவியங்களில் பின்னொளிர்ப்பைப் பயன்படுத்தி முன்புலப் பொருட்களைப் பின்புலத்திலிருந்து வேறுபடுத்தி, காட்சிக்கு ஒரு ஆழத்தைக் கொடுத்திருப்பதைக் காணலாம். (இடப்புற மேல் படம்)